คือผมมีขี้เปียกเยอะมากครับ อนึ่งว่า เพิ่งจะสามารถเปิดปลายหุ้มจนสุดได้ก็ตอนโตแล้ว เเถมพอจะทำความสะอาดก็มีจี้เปียกที่หลุดออกบ้างไม่หลุดออกบ้าง ทำยังไงก็ไม่ออก เอานํ้าถูเเล้วก็ไม่ออกเหมือนติดอยู่กับเนื้อพอจะเเคะเเรงก็เจ็บทําไงดีครับ จริง ๆ แค่แตะนิดหน่อยก็เจ็บ ๆ แล้ว เเละก็มีเเผ่นสีขาวๆที่ติดอยู่กับเนื้อเวลารูดลงมาจนสุดอะครับพอจะดึงออกมันก็เจ็บ
สวัสดีค่ะขี้เปียกคือสารที่เกิดจากการหมักหมมของไขมันและคราบสกปรกสะสมบริเวณระหว่างส่วนหัวและหนังหุ้มปลายอวัยวะเพศชาย ปกติมักจะหลุดออกเองได้ถ้าสามารถดึงหนังหุ้มปลายอวัยวะเพศได้สุด กรณีไม่หลุดออกเอง อาจเกิดจาก ไม่สามารถดึงหนังหุ้มปลายอวัยวะเพศได้สุด หรือ มีอาการอักเสบติดเชื้อบริเวณดังกล่าวซึ่งถ้ามีอาการขี้เปียกที่คั่งค้าง ทำให้เจ็บปวด อักเสบตรงอวัยวะเพศ ไม่สามารถล้างออกได้แล้วนั้น อาจจะเป็นข้อบ่งชี้ในการรักษา การรักษาคือการขลิบหนังหุ้มปลายอวัยวะเพศ ซึ่งการมีขี้เปียกหมักหมม อาจเพิ่มโอกาสการติดเชื้อบริเวณเยื่อหุ้มปลายอวัยวะเพศ และเพิ่มโอกาสการเกิดมะเร็งบริเวณอวัยวะเพศจากการอักเสบเรื้อรังได้เบื้องต้นอาจค่อยๆพยายามรูดหนังหุ้มปลายลงทีละน้อย และบ่อยๆ 2-3 ครั้งต่อวัน ทำความสะอาดอวัยวะเพศชายด้วยน้ำเปล่าสะอาดสะอาด พยายามทำความสะอาดบริเวณที่มีคราบขี้เปียกออกให้มากที่สุดได้ และสังเกตอาการถ้ายังมีขี้เปียกสะสมมาก เจ็บมากขึ้นเรื่อยๆ หรือหนังหุ้มปลายมารัดตรงอวัยวะเพศด้วย ควรไปพบแพทย์เพื่อตรวจเพิ่มเติม